kalixlouiis/myanmar-wikipedia-corpus huggingface dataset:
ထို့နောက် ၁၉၁၂-ခုနှစ်တွင် ခွဲစိတ်ပါရဂူဘွဲ့ (F.R.C.S) ဘွဲ့ကို ဆွတ်ခူးရရှိခဲ့သည်။
ဒေါ်စောဆကား ယင်းဘွဲ့ကို မြန်မာအမျိုးသမီးများထဲမှ ပထမဆုံး ရရှိခဲ့သူဖြစ်သည်။
မကြာမီ ဒေါ်စောဆသည် M.B.E(ခေါ်)Member of the British Empire ဘွဲ့အပြင် အထက်လွှတ်တော် အမတ်အဖြစ်ပါ ခန့်အပ်ခြင်း ခံခဲ့ရသည်။
၁၉၁၃-ခုနှစ် တွင် (Royal College of Physicians) ကျောင်းမှ (D.P.H) ဘွဲ့ကို ထပ်မံ ရရှိပြန်သည်။
ဆက်လက်၍ ဆေးပညာကို ဆည်းပူးခဲ့ရာ တစ်နှစ်ကာလအတွင်း၌ပင် (Coombes Maternity Hospital) မှ (L.M) စာမေးပွဲထပ်မံ အောင်မြင်ခဲ့သည်။
ဝန်ထမ်းဘဝ ဒေါ်စောဆသည် ဆရာဝန်ကြီး ဖြစ်လာပြီးနောက် ရန်ကုန်ဆေးရုံကြီးတွင် အမျိုးသမီးဌာန၏ လက်ထောက် ဆရာဝန်မကြီး အဖြစ်၎င်း၊ ဒပ်ဖရင်တွင် ၁၉၁၄ မှ ၁၉၂၀ ထိ ဆေးရုံအုပ်အဖြစ်၎င်း၊ (၇)နှစ်တိုင်တိုင် အမှုထမ်းခဲ့သည်။
မျက်နှာဖြူများအကြား ဘီးဆံထုံးကြီးကားကားဖြင့် ပဝါစုံချကာ အမှုထမ်းရင်း ပြည်သူတို့၏ အသက်ပေါင်းများစွာကို ကယ်တင်ခဲ့သည်။
၁၉၂၁ တွင် အမေရိကန်နိုင်ငံ၊ (A.B.W.F.M.S)၏ ရွှေရတုသဘင် သို့ မြန်မာပြည်၏ ကိုယ်စားလှယ်အဖြစ် တက်ရောက်ခဲ့သည်။
၁၉၂၂ အမေရိကန်မှ ပြန်ရောက်လာသောအခါ ကိုယ်ပိုင်သားဖွား ဆေးခန်းကို ဖွင့်လှစ်ခဲ့သည်။
ကိုယ်ပိုင်သားဖွားဆေးခန်း တည်ထောင်ထားသော်လည်း ပုဇွန်တောင်ဆေးရုံ၊ ကျွန်းတောလမ်းဆေးရုံ စသည်တို့တွင် ကုသိုလ်ဖြစ် သွားရောက်ကုသပေးခဲ့သည်။
ဒေါက်တာဒေါ်စောဆသည် ဆရာဝန်ကြီး အဖြစ်သာမက ၁၉၂၃-ခုနှစ်တွင် ရန်ကုန်မြူနီစီပါယ်လူကြီးအဖြစ်ပါ တာဝန်ထမ်းဆောင်ခဲ့သေးသည်။
ထိုစဉ်က ဒေါက်တာ ဒေါ်စောဆသည် မြန်မာအမျိုးသမီးများထဲ၌ ပထမဆုံး ရွေးချယ်တင်မြှောက်ခြင်း ခံခဲ့ရသည့် မြူနီစီပါယ်လူကြီးဖြစ်ခဲ့သည်။
၁၉၂၃-ခုနှစ်တွင် အင်္ဂလန်နိုင်ငံ၊ လန်ဒန်မြို့၌ ကျင်းပသော မြန်မာနိုင်ငံဆိုင်ရာ မျက်နှာစုံညီ အစည်းအဝေး (Round Table Conference)သို့ အဖွဲ့ဝင်တဦးအဖြစ် တက်ရောက်ခဲ့သည်။
ဒုတိယကမ္ဘာစစ် မတိုင်မီက ပါဝင်ဆောင်ရွက်ခဲ့သည့် စေတနာ့ဝန်ထမ်း အဖွဲ့အစည်းများမှာ အထူးများပြားလှပေသည်။
ကြက်ခြေနီအသင်း၊ ဗြိတိသျှ အင်ပါယာ ကုဋ္ဌနူနာကယ်ဆယ်ရေးအဖွဲ့၊ ခရစ်ယာန်အမျိုးသမီးအသင်း၊ ရန်ကုန်အမျိုးသမီး စောင့်ရှောက်ရေးအဖွဲ့ စသည်တို့တွင် ကိုယ်အားဉာဏ်အားဖြင့် ကူညီသည်။
၁၉၄၀-ပြည့်နှစ်တွင် ရုတ်တရက် ညာဘက်ကိုယ်တစ်ခြမ်း ကျင်လာကာ လေးလတိတိ အနားယူကာ ဆေးဝါးကုသခံယူခဲ့ရသည်။
တစ်စတစ်စ ကျန်းမာလာပြီးနောက် ဂျပန်ခေတ်တွင် စလင်း၊ လည်ကိုင်း၊ ညောင်ကိုင်း၊ မင်းဘူး စသည့်ဒေသများသို့ စစ်ပြေးခဲ့ရသည်။
ထိုအချိန်များတွင်လည်း အလကားမနေဘဲ အခမဲ့ဆေးကုပေးသည်။
ဘဝနိဂုံး ဒေါ်စောဆသည် ၁၉၆၂- ခုနှစ်၊ ဖေဖော်ဝါရီ (၂၈)ရက်၊ ည(၁၁)နာရီအချိန်တွင် ခရစ်တော်၌ အိပ်ပျော်သွားသည်။
သွေးတိုးရောဂါ ဖိစီးသဖြင့် အသက်(၇၈)နှစ်အရွယ်တွင် ကွယ်လွန်သွားခဲ့ခြင်း ဖြစ်သည်။
ဒေါ်စောဆ၏ နာရေးကြော်ငြာကို (၁.၃.၁၉၆၂)ရက်စွဲပါ ကြေးမုံသတင်းစာတွင် ပါရှိလေသည်။
ကိုလိုနီခေတ် ထင်ပေါ်ကျော်ကြားမြန်မာအမျိုးသမီးများ(၂၀၁၂) ကိုးကား Category:ပထမ မြန်မာများ Category:မြန်မာ ဆရာဝန်များ။
လူမျိုးတစ်မျိုး၏ ယဉ်ကျေးမှုဆိုသည်မှာ ထိုလူမျိုးတို့ မွေးဖွားချိန်မှ သေဆုံးချိန်ထိ ပြုလုပ် သုံးစွဲခဲ့သော ပစ္စည်းမှန်သမျှ၊ ထိုသူတို့၏ ဝတ်စားဆင်ယင်ထုံးဖွဲ့မှု၊ ယုံကြည်ကိုးကွယ်မှု၊ ပြောဆို သော ဘာသာစကား၊ ရိုးရာဓေလ့ထုံးစံမ်ား၊ အတွေးအခေါ်၊ ဓလေ့စရိုက်၊ လက်မှုအနုပညာနှင့် အနုသုခုမပညာတို့ ပေါင်းခြုံထားခြင်းပင် ဖြစ်သည်။
အမျိုးအစားအားဖြင့် ဒြပ်ရှိယဉ်ကျေးမှု (Material Culture (or) Tangible Culture) နှင့် ဒြပ်မဲ့ယဉ်ကျေးမှု (Non-material Culture (or) Intangible Culture) ဟူ၍ (၂) မျိုး ခွဲခြားထား ပါသည်။
ဒြပ်ရှိယဉ်ကျေးမှုတွင် လူသားတို့ပြုလုပ်သုံးစွဲခဲ့သော ကိုင်တွယ်ထိတွေ့၍ရသော ပစ္စည်းများ အားလုံး ပါဝင်ပါသည်။
(ဥပမာ၊ ရှေးဟောင်းကျောက်လက်နက်ကိရိယာများ၊ နေအိမ်၊ အဆောက် အအုံ၊ အသုံးအဆောင်ပစ္စည်းများ၊ တူရိယာပစ္စည်းများ၊ ခရီးသွားယာဉ်များ စသည်များ ဒြပ်မဲ့ယဉ်ကျေးမှုတွင် နာမ်သဘောသဘာဝဝင်များဖြစ်သော လူသားတို့ ပြောဆိုသည့် ဘာသာ စကား၊ အတွေးအခေါ်၊ ဓလေ့စရိုက်၊ ယုံကြည်ကိုးကွယ်မှုနှင့် ဓေလ့ထုံးစံ စသည်တို့ ပါဝင်သည်။
UNESCO က ယဉ်ကျေးမှုအမွေအနှစ်ဟူသည်မှာ အဆောက်အအုံများ၊ ပြတိုက်များတွင် စုဆောင်းထားရှိသော ရုပ်ဝတၳုပစ္စည်းများ စသည်တို့သာမကဘဲ လူသားတို့၏ ဘိုးဘေးဘီဘင် အစဉ် အဆက်မှ လက်ဆင့်ကမ်းလာခဲ့ကြသည့် ပါးစပ်ရာဇဝင်နှင့်ဖော်ပြချက်များ၊ ဘာသာစကားမ်ား၊ ဖျော်ဖြေတင်ဆက်မှုအနုပညာများ၊ လူမှုရေးအစဉ်အလာ အေလ့အထမ်ား၊ ရိုးရာဓလေ့များနှင့် ပွဲတော်များ၊ သဘာဝနှင့် စကြဝဠာဆိုင်ရာ ဗဟုသုတနှင့် ရိုးရာအစဉ်အလာအလေ့အထများ၊ ရိုးရာ လက်မှုပညာရပ်များတို့ ပါဝင်ကြောင်း သတ်မှတ်ထားပါသည်။
ယနေ့ခေတ်တွင် ကမ်ဘာလုံးဆိုင်ရာပတ်သက်ဆက်နွယ်မှု (Globalization) မ်ား ကြီးထွားလာပြီး ရုပ်ပိုင်းဆိုင်ရာတိုးတက်ပြောင်းလဲမှုများ စဉ်ဆက်မပြတ်ဖြစ်ပေါ်လျက်ရှိရာ ကမ်ဘာ့နိုင်ငံအသီးသီးက မိမိတို့၏ယဉ်ကျေးမှုများအား ထိန်းသိမ်းရာတွင် ဒြပ်မဲ့ယဉ်ကျေးမှု မ်ားကို အရေးကြီးသောအခန်းကဏ္႑တစ်ခုအဖြစ် ထိန်းသိမ်းလျက်ရှိပါသည်။
UNESCO ကဦးဆောင်၍ ဒြပ်မဲ့ယဉ်ကျေးမှုအမွေအနှစ်များအားကာကွယ်စောင့် ရှောက်ရန်၊တစ်ဦးချင်း၊အုပ်စုနှင့်အဖွဲ့အစည်းအလိုက်ဆိုင်ရာဒြပ်မဲ့ယဉ်ကျေးမှုအမွေအနှစ်များကိုတန်ဖိုးထားအလေးထားရန်၊ဒေသအလိုက်၊နိုင်ငံအလိုက်နှင့်နိုင်ငံတကာဆိုင်ရာအဆင့်များ တွင်ဒြပ်မဲ့ယဉ်ကျေးမှုအမွေအနှစ်များအား သိမြင်အလေးထားမှုမြှင့်တင်ရန်နှင့် အပြန်အလှန် အလေးထားရေးနှင့်၎င်းတို့အတွက် နိုင်ငံတကာပူးပေါင်းဆောင်ရက်ရေးနှင့် အကူအညီ အထောက်အပံ့ပေးရေးတို့ကိုဆောင်ရွက်ရန်အတွက်၂၀၀၃ ခုနှစ်တွင် ကမ်ဘာတစ်ဝန်းလုံးရှိ ဒြပ်မဲ့ယဉ်ကျေးမှုအမွေအနှစ်များအား ကာကွယ်စောင့်ရှောက်ရေးကွန်ဗင်းရှင်းကိုထုတ်ပြန် အတည်ပြုခဲ့ပါသည်။
အဆိုပါကွန်ဗင်းရှင်းပါသတ်မှတ်ချက်များအရကမ်ဘာ့ဒြပ်မဲ့ယဉ်ကျေးမှု အမွေအနှစ်များအားUNESCO ကအသိအမှတ်ပြုရာတွင် လူသားမျိုးနွယ်ကိုကိုယ်စားပြု သောဒြပ်မဲ့ယဉ်ကျေးမှုအမွေအနှစ်စာရင်း (Representative List of the Intangible Cultural Heritage of Humanity) နှင့်အရေးပေါ်ကာကွယ်စောင့်ရှောက်ရန်လိုအပ်သော ဒြပ်မဲ့ယဉ်ကျေးမှုအမွေအနှစ်များစာရင်း(List of Intangible Cultural Heritage List in need of Urgent Safeguarding) ဟူ၍၂မျိုးခွဲခြားပြီးအဖွဲ့ဝင်နိုင်ငံများ၏တင်ပြချက်အပေါ် တွင်စိစစ်လက်ခံသတ်မှတ်ပေးလျက်ရှိပါသည်။
မြန်မာနိုင်ငံတွင် ထုတ်ဝေသည့် သတင်းစာများ စာရင်း ဖြစ်သည်။
နေ့စဉ်ထုတ် သတင်းစာများ သတင်းစာ အမည် ထုတ်ဝေသည့်ဘာသာ မှတ်ချက် ကြေးမုံမြန်မာနိုင်ငံပိုင် သတင်းစာ"Myanmar Newspapers - Myanmar Newspaper & News Media Guide" ABYZ News Links မြန်မာ့အလင်းမြန်မာနိုင်ငံပိုင် သတင်းစာ New Light of Myanmarအင်္ဂလိပ်နိုင်ငံပိုင် သတင်းစာ ရတနာပုံ သတင်းစာမြန်မာတပ်မ​တော်ပိုင် သတင်းစာ မြဝတီ နေ့စဉ်မြန်မာတပ်မတော်ပိုင် သတင်းစာ Myanmar Business Todayမြန်မာ၊ အင်္ဂလိပ် ထိုင်းနှင့်မြန်မာ နှစ်နိုင်ငံတွင် ထုတ်ဝေသော ပုဂ္ဂလိကပိုင် သတင်းစာ Third Daily Burmese Newspaper Shuts Down, But More to Come The Voice Dailyမြန်မာပုဂ္ဂလိက သတင်းစာ ရွှေနိုင်ငံသစ်မြန်မာပုဂ္ဂလိက သတင်းစာ ဒီမိုကရေစီတူဒေးမြန်မာပုဂ္ဂလိက သတင်းစာ စံတော်ချိန်မြန်မာပုဂ္ဂလိက သတင်းစာ ပြည်ထောင်စုနေ့စဉ်မြန်မာပုဂ္ဂလိက သတင်းစာ The Daily Elevenမြန်မာပုဂ္ဂလိက သတင်းစာ ၇ ရက် နေ့စဉ်သတင်းစာမြန်မာပုဂ္ဂလိက သတင်းစာ The Messenger Dailyမြန်မာပုဂ္ဂလိက သတင်းစာ ရန်ကုန်တိုင်းမ် နေ့စဉ်မြန်မာပုဂ္ဂလိက သတင်းစာ အင်ပါယာ နေ့စဉ်မြန်မာပုဂ္ဂလိက သတင်းစာ Myanmar Freedom Dailyအင်္ဂလိပ်ပုဂ္ဂလိက သတင်းစာ Burma Timesမြန်မာ၊ အင်္ဂလိပ်ပုဂ္ဂလိက သတင်းစာ ခေတ်သစ် နေ့စဉ်မြန်မာပုဂ္ဂလိက သတင်းစာ မြန်မာဓိကမြန်မာပုဂ္ဂလိက သတင်းစာ ပြည်ထောင်စုအသံမြန်မာပုဂ္ဂလိက သတင်းစာ မဇ္ဈိမမြန်မာ၊ အင်္ဂလိပ်ပုဂ္ဂလိက သတင်းစာ ခေတ်မိုးမြန်မာပုဂ္ဂလိက သတင်းစာ မြန်မာနယူးစ်ဝိခ်မြန်မာပုဂ္ဂလိက သတင်းစာ နောက်ဆုံးရ နေ့စဉ်မြန်မာပုဂ္ဂလိက သတင်းစာ နေရှင်နယ်တိုင်း(မ်)မြန်မာပုဂ္ဂလိက သတင်းစာ နဂါးနီ နေ့စဉ်မြန်မာပုဂ္ဂလိက သတင်းစာ ဓနစီးပွားရေး နေ့စဉ်မြန်မာပုဂ္ဂလိက သတင်းစာ ဝရဇိန် နေ့စဉ်မြန်မာပုဂ္ဂလိက သတင်းစာ စောင့်ကြည့် နေ့စဉ်မြန်မာပုဂ္ဂလိက သတင်းစာ ပြည်မြန်မာ နေ့စဉ်မြန်မာပုဂ္ဂလိက သတင်းစာ မြန်မာပို့စ် နေ့စဉ်မြန်မာပုဂ္ဂလိက သတင်းစာ The Myanmar Timesအင်္ဂလိပ်ပုဂ္ဂလိက သတင်းစာMyanmar Republic Newsမြန်မာပုဂ္ဂလိက သတင်းစာ International Herald Tribuneအင်္ဂလိပ်ပုဂ္ဂလိက သတင်းစာ ကိုးကား။
စိုးသူသည် အကယ်ဒမီဆုရ ရုပ်ရှင်သရုပ်ဆောင်၊ အဆိုတော် တစ်ဦးဖြစ်သည်။
တကိုယ်တော် စီးရီး ၁၁ ခွေမျှ ထုတ်ဝေခဲ့ပြီး ရုပ်ရှင်ကားပေါင်း ၁၀၀ ကျော်၊ ဗွီဒီယို ဇာတ်ကားပေါင်း ၂၀၀ ကျော်ကို ရိုက်ကူးခဲ့သည်။
ကိုယ်ရေးကိုယ်တာ ၁၉၆၅-ခုနှစ်၊ နိုဝင်ဘာလ ၃၀ ရက်တွင် တောင်တွင်းကြီးမြို့၌ မွေးဖွားသည်။
စိုးသူအကြောင်းအင်တာဗျူး အဖ ဦးခင်မောင်လွင်(ဆည်မြောင်းတိုင်းဦးစီးမှူး)နှင့် အမိ ဒေါ်ခင်သူဇာ(ဗဟိုတရားရုံးရှေ့နေ)တို့၏ တစ်ဦးတည်းသော သားဖြစ်သည်။
အမည်ရင်းမှာ စိုးသူလွင် ဖြစ်သည်။
ငယ်နာမည်မှာ ကိုကိုလွင် ဖြစ်သည်။
စိုးသူရဲ့ မွေးနေ့အလှူ မွေးချင်း ၃ ယောက် ရှိပြီး အစ်မတစ်ယောက်နှင့် ညီမတစ်ယောက်ရှိသည်။
၁၉၉၆ ခုနှစ်တွင် ဆေးတက္ကသိုလ် (၁) ရန်ကုန် မှ ဆရာဝန်ဘွဲ့ကို ရရှိခဲ့သည်။
Mandalay FM Interview 6 May 2013 အနုပညာလှုပ်ရှားမှု ဒါရိုက်တာ၊ စာရေးဆရာ ကျော်နိုင်၏ နံ့သာလူးချိန်၊ ပန်းဖူးချိန် ဇာတ်ကားနှင့် ပိတ်ကားပေါ် ရောက်ရှိခဲ့သော်လည်း ၁၉၈၃ ခုနှစ်တွင် မိုက်ကြွေးမိုက်ပြစ် ရုပ်ရှင်ဇာတ်ကားကြီးဖြင့် အနုပညာလောကသို့ တရှိန်ထိုး နာမည်ကြီးလာခဲ့သည်။
ထိုကားတွင် ခိုင်ခင်ဦးနှင့် တွဲဖက်ရိုက်ကူးခဲ့သည်။
ပထမဆုံး တကိုယ်တော် တေးစီးရီးခွေ ရည်းစားလေး အချစ်ရဲ့မှတ်တမ်း အား ၁၉၈၅ ခုနှစ်တွင် ထုတ်ဝေခဲ့သည်။
အားကစားအနေဖြင့် ရေကူး၊ စက်ဘီးစီး၊ စကိတ်စီး၊ ဂျူဒို၊ ကရာတေးတို့လည်း ဝါသနာပါသူ ဖြစ်သည်။
အလုပ်အကိုင် အနုပညာလောကမှ ခေတ္တ အနားယူပြီးနောက် အမေရိကန်ပြည်ထောင်စု Southern Maryland Hospital နှင့် Washington Hospital Center တို့တွင် ဆရာဝန် အဖြစ် တာဝန်ထမ်းခဲ့သည်။
The Voice Weekly Interview ကိုးကား Category:မြန်မာ အမျိုးသား ရုပ်ရှင်သရုပ်ဆောင်များ Category:မြန်မာ အမျိုးသား အဆိုတော်များ Category:မြန်မာ ဆရာဝန်များ။
The Daily Eleven သတင်းစာသည် အလဲဗင်း မီဒီယာဂရု(ပ်)မှ မြန်မာနိုင်ငံတွင် ထုတ်ဝေဖြန့်ချိလျက်ရှိသည့် နေ့စဉ်ထုတ် သတင်းစာဖြစ်သည်။
The Daily Eleven သတင်းစာကို ပုံနှိပ်သတင်းစာအနေဖြင့်သာမက ဒစ်ဂျစ်တယ်သတင်းစာအနေဖြင့်လည်း အင်တာနက်မှတဆင့် ဝယ်ယူဖတ်ရှုနိုင်သည်။
ပြင်ပလင့်ခ်များ The Daily Eleven ဒစ်ဂျစ်တယ်သတင်းစာ Category:မြန်မာ သတင်းစာများ။
ကျူလီယမ် သည် ဒြပ်စင်အလှည့်ကျဇယား၏ အမှတ်စဉ် ၆၉ တွင် ရှိသော ဒြပ်စင်တစ်ခုဖြစ်သည်။
သင်္ကေတအားဖြင့် Tm ဖြစ်ပြီး အင်္ဂလိပ်ဘာသာတွင် Thulium ဟု စာလုံးပေါင်းသည်။
Lanthanide အုပ်စုဝင် ဒြပ်စင်တစ်ခုဖြစ်ပြီး ပြောင်လက်တောက်ပသော ငွေရေင် ရှိသည်။
ဓားဖြင့်လှီးဖြတ်နိုင်သည်။
၎င်းသည် သတ္တုအဖြစ် လုပ်ဆောင်ရလွယ်ကူပြီး ရှားပါး ဒြပ်စင်များတွင် ပေါများမှု အနည်းဆုံး ဒြပ်စင်များထဲမှ တစ်ခုဖြစ်သည်။
များစွာသော ရှားပါဒြပ်စင်များထက် ဓာတ်တိုးခြင်းဖြစ်ဖို့ ခံနိုင်ရည် ပိုမိုရှိသော်လည်း လေထုထဲတွင် နှေးကွေးစွာ အညှိတက်သည်။
ခြောက်သွေ့သော လေထုထဲတွင် ချေးတက်မှုကို ခံနိုင်ရည်ရှိပြီး ပုံသွင်းရလွယ်ကူသည်။
သဘာဝတွင် ဖြစ်တည်နေသော ကျူလီယမ်းကို တည်ငြိမ်သော အိုက်ဆိုတုပ် Tm169 မှရရှိသည်။
အသုံးပြုခြင်း စီးပွားရေးနယ်ပယ်တွင် အနည်းငယ်သာ အသုံးပြုကြသည်။
အသုံးဝင်မှုလည်း နည်းပါးသည်။
ဓာတုဗေဒဆိုင်ရာ သုတေသန လုပ်ငန်းများတွင် အသုံးပြုသည်။
လေဆာပြုလုပ်ရာတွင်လည်း သုံးသည်။
တည်ငြိမ်သော Tm169 ကို နျူကလီးယား ဓာတ်ပေါင်းဖိုများတွင် အသုံးပြုပြီးနောက် X-ray ကိရိယာအတွင်း ဓာတ်ရောင်ခြည်ထုတ်သော အရင်းအမြစ်အဖြစ် အသုံးပြုနိုင်သည်။
၎င်းကို မိုက်ခရိုဝေ့ဖ်သုံးပစ္စည်း ကိရိယာများတွင် ceramic ferrimagnetic oxide of iron အဖြစ် အသုံးပြုသည်။
ကယ်လ်ဆီယမ် ဆာလဖိတ်နှင့် ကျူလီယမ်ကို လူခန္ဓာကိုယ်တွင် ဓာတ်ရောင်ခြည်သင့်မှုကို အလင်းဖြာခြင်းအားဖြင့် တိုင်းတာနိုင်သည်။
များသောအားဖြင့် အဆင့်နိမ့်သော ရောင်ခြည်သင့်မှုတွင်သာ သုံးသည်။
သဘာဝတွင် တွေ့ရှိမှု အခြေအနေ ကျူလီယမ်ကို အခြားသော ရှားပါးဒြပ်စင်များနှင့် ရောပြီး ပမာဏ အနည်းငယ်သာ တွေ့ရှိရပြီး သီးသန့်လွတ်လပ်စွာ မတွေ့ရှိရပါ။
အဓိကအားဖြင့် သတ္တုရိုင်းများဖြစ်ကြသော မိုနဇိုက်တွင် ၀.၀၀၀၇ ရာခိုင်နှုန်းနှင့် ဘက်နက်ဆိုင်တွင် ၀.၀၀၈ ရာခိုင်နှုန်း ပါဝင်သည်။
အဓိက သတ္တုတွင်းနေရာများမှာ တရုတ်၊ အမေရိက၊ ဘရာဇီး၊ အိန္ဒိယ၊ သီရိလင်္ကာနှင့် ဩစတြေးလျ တို့ဖြစ်သည်။
ထုတ်လုပ်သန့်စင်ပြီး ပမာဏမှာ တန်ပေါင်း ၁၀၀၀၀၀ ခန့်ရှိပြီး ကျူလီယမ်အောက်ဆိုဒ်အဖြစ် ကမ္ဘာ့ထုတ်လုပ်သန်စင်မှု နှုန်းမှာ တစ်နှစ်လျှင် တန် ၅၀ ခန့်ရှိသည်။
ကျူလီယမ်သည် ပရိုမီသီယမ် ပြီးလျှင် ဒုတိယ အရှားပါးဆုံးဖြစ်သည်။
ကျန်းမာရေးဆိုင်ရာ သက်ရောက်မှုများ ပျော်ဝင်နိုင်သော ကျူလီယမ်ဆားများသည် ပမာဏအတော်များပါက အဆိပ်အတောက် အနည်းငယ်ဖြစ်စေပြီး ပျောင်ဝင်နိုင်ခြင်းမရှိသော ဆားများမှာ အဆိပ်အတောက် လုံးဝမဖြစ်စေနိုင်ပါ။
ပတ်ဝန်းကျင်သို့ သက်ရောက်မှုများ ကျူလီယမ်သည် အပင်များနှင့် သတ္တဝါများကို ပတ်ဝန်းကျင်ဆိုင်ရာ မည်သည့် ထိခိုက်မှုမှမဖြစ်စေပါ။
thumb|သင်္ကေတ။
အမှတ်အသား။
thumb|တည်ရာ။
နေရာ။
မရီဥပိုလ် (အင်္ဂလိပ်ဘာသာစကား-Mariupolရုရှားနိုင်ငံ-Мариуполь) သည် ယူကရိန်းရှိ အကြီးဆုံးမြို့များ (Donetsk ဒေသ) မှ တစ်ခုဖြစ်သည်။
မြို့တော်သည် Kalmius နှင့် Kalchik မြစ်များ၏ပါးစပ်တွင် Azov ပင်လယ်၏မြောက်ဘက်ကမ်းခြေတွင်တည်ရှိပြီးယူကရိန်း၏အရှေ့တောင်ဘက်တွင်တည်ရှိသည်။
ခရိုင်းမီးယားမှ ဂရိလူမျိုး အခြေချနေထိုင်သူများသည် 1778 ခုနှစ်တွင် တည်ထောင်ခဲ့သည်။
ယခု မြို့ကို ယူကရိန်းနှင့် ရုရှားလူမျိုးများ (90%) က အဓိက လူဦးရေ များသည်။
2021 ခုနှစ်တွင် လူဦးရေ 400,000 ကျော်နေထိုင်သည်။
စီးပွားရေး၏ အဓိကကဏ္ဍများမှာ သတ္တုဗေဒ၊ စက်မှုအင်ဂျင်နီယာ၊ သယ်ယူပို့ဆောင်ရေး (မီးရထားဘူတာ၊ စီးပွားရေးပင်လယ်ဆိပ်ကမ်း၊ အဝေးပြေးလမ်းများ၊ မြို့ပြသယ်ယူပို့ဆောင်ရေး- ဘတ်စ်ကား၊ ဓာတ်ရထား၊ တွန်းလှည်း) တို့ဖြစ်သည်။
အဆင့်မြင့်ပညာရေးအဖွဲ့အစည်းများ၊ အားကစားဆိုင်ရာ အဆောက်အအုံများ (မိုးလုံလေလုံအားကစားကွင်းများ၊ မိုးလုံလေလုံစကိတ်ကွင်းများ)၊ ပြဇာတ်ရုံ၊ ခေတ်မီရုပ်ရှင်ရုံများနှင့် အပန်းဖြေပန်းခြံများ။
မြင့်မားသောစက်မှုနှင့် သိပ္ပံနည်းကျ အလားအလာ၊ ဖွံ့ဖြိုးပြီး သယ်ယူပို့ဆောင်ရေး အခြေခံအဆောက်အအုံ၊ ငွေကြေးဆိုင်ရာ အဖွဲ့အစည်းများ၏ ကြီးမားသော ကွန်ရက်နှင့် ကောင်းမွန်သော စီးပွားရေးရာသီဥတုတို့နှင့်အတူ ယူကရိန်းတွင် ရင်းနှီးမြှုပ်နှံမှုအတွက် ဆွဲဆောင်မှုအရှိဆုံးနေရာများထဲမှ တစ်ခုဖြစ်သည်။
ပင်လယ်ကမ်းခြေအားလပ်ရက်များကိုနှစ်သက်သော ခရီးသွားဧည့်သည်များအတွက် မြို့တော်၏ဆွဲဆောင်မှုမှာ နေရောင်ခြည်အမြောက်အမြား၊ အိုဇုန်းဓာတ်နှင့် သတ္တုဆားများဖြင့် ပြည့်နှက်နေသော ပင်လယ်လေဖြစ်သည်။
ရိုးရာအပန်းဖြေမှုများအပြင် ခရီးသွားဧည့်သည်များသည် ပွဲလမ်းသဘင်၊ ယဉ်ကျေးမှု၊ ပညာရေးနှင့် အစာအိမ်ဆိုင်ရာ ခရီးသွားလုပ်ငန်းကို စိတ်ဝင်စားကြသည်။
ကျန်းမာရေးစောင့်ရှောက်မှု မရီဥပိုလ် သည် Donetsk ဒေသ၏တောင်ဘက်တွင်ကြီးမားသောဆေးဘက်ဆိုင်ရာစင်တာတစ်ခုဖြစ်သည်။
အစိုးရဆေးရုံများစာရင်း (2021)။
မရီဥပိုလ် ဒေသ အထူးကြပ်မတ်ကုသရေးဆေးရုံ မရီဥပိုလ် сity ဆေးရုံ အမှတ် 1 မရီဥပိုလ် сity ဆေးရုံ အမှတ် 4 မရီဥပိုလ် сity ဆေးရုံ အမှတ် 9 မြို့ဖုန်းစာအုပ် ဖုန်းခေါ်ဆိုခ + ၃၈၀ ၆၂၉ ရဲ - ၁၀၂၊ လူနာတင်ယာဉ် - ၁၀၃၊ ကယ်ဆယ်ရေးဝန်ဆောင်မှု - ၁၀၁ မီးရထားဘူတာ - 547 267, ကားဂိတ် - (+ 380 97) 077 6600 ၊ SPARTAK ဟိုတယ် - 331 088, EUROPEAN ဟိုတယ် - 530 373, REIKARTZ ဟိုတယ် - 595 800, POSEIDON ဟိုတယ် - (+ 380 67) 629 3902, MORYAK ဟိုတယ် - (+ 380 96) 143 788 Category:ရုရှားနိုင်ငံ။
အန်ဂွန်း ဆစ်ပ်တာ ဆမီ (; , ; ၂၉ ဧပြီ ၁၉၇၄ မွေးဖွား) သည် အင်ဒိုနီးရှားတွင် မွေးဖွားပြီး ပြင်သစ်နိုင်ငံသား ခံယူထားသော အဆိုတော်၊ တေးရေး တစ်ဦး ဖြစ်သည်။
ဂျကာတာမြို့တွင် မွေးဖွားခဲ့ပြီး အသက် ၇ နှစ်အရွယ်မှ စတင်ကာ ဖျော်ဖြေမှုများ စတင်ပြုလုပ်ခဲ့ပြီး နှစ်နှစ်အကြာတွင် အယ်လ်ဘန်တစ်ချပ်ကို အသံသွင်းခဲ့သည်။
အင်ဒိုနီးရှား ထုတ်ဝေသူ အိုင်ရန် အန်တိုနို၏ အကူအညီဖြင့် ၁၉၈၆ ခုနှစ်တွင် ပထမဆုံး ရော့ခ်လွှမ်းမိုးသော ဂီတအယ်လ်ဘန် Dunia Aku Punya ကို ထုတ်ဝေခဲ့သည်။
၁၉၈၉ ခုနှစ်တွင် ထုတ်ဝေခဲ့သော ဆင်ဂယ်သီချင်း Mimpi ဖြင့် ကျော်ကြားလာခဲ့ပြီး ယင်းသီချင်းသည် Rolling Stone မဂ္ဂဇင်းမှ ရွေးချယ်သော အကျော်ကြားဆုံး အင်ဒိုနီးရှားသီချင်း ၁၅၀ တွင် အပါအဝင် ဖြစ်ခဲ့သည်။
ဆင်ဂယ်သီချင်းများစွာနှင့် အယ်လ်ဘန် သုံးချပ် ထုတ်ဝေခဲ့ပြီးနောက် သူမသည် ၁၉၉၀ ဆယ်စုနှစ်တွင် ထင်ပေါ်ကျော်ကြားခဲ့သော အင်ဒိုနီးရှား ရော့ခ်အဆိုရှင်တစ်ဦး ဖြစ်လာခဲ့သည်။
ထွက်ရှိပြီးတေးစီးရီးအယ်လ်ဘမ်များ Dunia Aku Punya Anak Putih Abu Abu Nocturno Anggun C. Sasmi... Lah!!! Snow on the Sahara Chrysalis Luminescence Elevation Echoes Snow on the Sahara|Au nom de la lune Chrysalis|Désirs contraires Luminescence Elevation|Elévation Echoes ကိုးကား။
thumb|ပါသ ကီဖော်ရ ပါသ ကီဖော်ရ က်ထလာခင် (Dewi Sandra Killick ; 3 April, 1980 ဘရာဇီးနိုင်ငံ ) သည် ကနေဒါနိုင်ငံသား ခေတ်ပေါ် pop အင်ဒိုနီးရှားနိုင်ငံ. ထွက်ရှိပြီးတေးစီးရီးအယ်လ်ဘမ်များ Kurasakan (1998) Tak Ingin Lagi (2000) Ku Akui (2004) Star (2007) Wanita (2009)။
အိတ္တာဘီယမ် (Ytterbium) သည် နူးညံ့ ပျော့ပြောင်း ပုံသွင်းရလွယ်ကူပြီး စိုပြေ တောက်ပသော ငွေရောင်ရှိသည့် ဒြပ်စင်တစ်ခုဖြစ်သည်။
၎င်းသည် ရှားပါးဒြပ်စင်အုပ်စုဝင် တစ်ခုဖြစ်ပြီး အက်ဆစ်တွင် ပျော်ဝင်နိုင်သည်။
ရေနှင့် နှေးကွေးစွာ ဓာတ်ပြုပါသည်။
လေထဲတွင် အောက်ဆီဂျင် နှင့် အလွယ်တကူ ဓာတ်ပြုပါသည်။
အိတ္တာဘီယမ် ဒြပ်ပေါင်းများမှာ ရှားပါးစွာ တည်ရှိကြသည်။
အစ်တာဗီယမ်သည် အစ်ထရီယမ်အစုတွင် ပါဝင်သော မြေရှားဒြဗ်စင်တစ်ခုဖြစ်၍ ယင်း၏ ဓာတုသင်္ကေတ မှာ ၌ဘ ၊ အက်တမ်အမှတ် ၇ဝ ၊ အက်တမ်အလေးဆမှာ ၁၇၃ ့ဝ၄ အသီးသီးဖြစ်သည်။
ယင်းသည်မြေရှားဒြဗ်စင်အစုများ ထဲတွင်ပင် အရှားဆုံးဒြဗ်စင်ဖြစ်သည့်အလျောက် မြေဆီလွှာ တစ်တန်တွင်မှ သုံးဂရမ်နီးပါးမျှလောက်သာ ပါဝင်သည်။
အစ်တာဗီယမ်ကိုဆွစ်ဇာလန်နိုင်ငံမှ မာရစ်နက်ဆိုသူ ဓာတုဗေဒ ပညာရှင်တစ်ဦးက ခရစ် ၁၈၇၈ ခုနှစ်တွင် ရှာဖွေတွေ့ရှိခဲ့ သည်။
ယင်းကို အဆင့်ဆင့်ပေါင်းခံနည်းနှင့် လျှပ်စစ်ဖြင့် ဓာတ်ခွဲနည်း တို့ဖြင့်ထုတ်ယူရရှိသည်။
အစ်တာဗီယမ်ဒြဗ်စင်နှင့် လူတီစီယမ် မြေရှားဒြဗ်စင်တို့သည် တစ်ခုနှင့်တစ်ခု ဂုဏ်သတ္တိများတွင် အလွန်တူကြသည်။
အသုံးပြုခြင်း အိတ္တာဘီယမ် ကို တစ်ခါတစ်ရံ Yt သို့မဟုတ် အခြားသော အဆက် အစပ် ရှိသည့် ဒြပ်စင်များနှင့် ပေါင်းပြီး သံမဏိ ပြုလုပ်ရာတွင် အသုံးပြုပါသည်။
၎င်း သတ္တုသည် သံမဏိ ၏ ဂုဏ်သတ္တိများကို ပိုမိုကောင်းမွန်စေသည်။
အချို့သော အိတ္တာဘီယမ် သတ္တုစပ်များကို လူတို့၏ သွားများ အစားထိုးပြုပြင်ရာတွင် အသုံးပြုသည်။
အိတ္တာဘီယမ် ၏ Isotope တစ်မျိုးကို X-ray စက်တွင် ဓာတ်ရောင်ခြည်ထုတ်လွှတ်ပေးသော အရင်းအမြစ် အဖြစ် လျှပ်စစ် မရရှိနိုင်သော အခြေအနေမျိုးတွင် အစားထိုး အသုံးပြုသည်။
အခြားသော ရှားပါးဒြပ်စင်များကဲ့သို့ပင် ၎င်း သတ္တုကို ကြွေထည် ဖြင့်ပြုလုပ်သော လျှပ်သို ပစ္စည်များအတွက် သော်လည်းကောင်း အခြားသော လျှပ်စစ် ပစ္စည်းများ အတွက်သော်လည်းကောင်း၊ အသုံးပြုပါသည်။
၎င်းသတ္တုကို စက်ရုံများတွင် ဓာတ်ကူပစ္စည်း အဖြစ်လည်း အသုံးပြုနိုင်သည်။
ပတ်ဝန်းကျင်တွင်တွေ့ရှိရမှုအခြေအနေ အိတ္တာဘီယမ် ကို အခြားသော ရှားပါးဒြပ်စင်များနှင့် ရောပြီး များစွာသော တွင်းထွက် သတ္တုရိုင်းများ ဖြစ်သော Gadolinite, Monazite, and Xenotime တို့တွင် တွေ့ရှိရသည်။
သဘာ၀ အိတ္တာဘီယမ် တွင် Stable Isotopes ခုနှစ်မျိုးပါဝင်သည်။
စီးပွားရေးအရ အိတ္တာဘီယမ် ကို အိတ္တာဘီယမ် ပါဝင်မှု ၀.၀၃ ရာခိုင်နှုန်းရှိသော Monazite သဲမှ အမြဲတမ်းလိုလိုပင် ပြန်လည်ထုတ်ယူ သန့်စင်သည်။
အဓိက သတ္တုတွင်း နေရာများမှာ တရုတ်၊ အမေရိကန်၊ ဘရာဇီး၊ အိန္ဒိယ၊ သီရိလင်္ကာ နှင့် ဩစတြေးလျ တို့ဖြစ်သည်။
ထုတ်လုပ် သန့်စင်ပြီး Yb ပမာဏမှာ တန်ချိန် တစ်သိန်းခန့်ရှိပြီး ကမ္ဘာ့ထုတ်လုပ်မှုနှုန်းမှာ တစ်နှစ်လျှင် တန် ၅၀ ခန့်ရှိသည်။
ကျန်းမာရေးဆိုင်ရာသက်ရောက်မှုများ အိတ္တာဘီယမ် သည် ဇီ၀ဗေဒ အခန်းကဏ္ဍ တွင် ပါဝင်မှု မရှိသော်လည်း ခန္ဓာကိုယ် အတွင်းရှိ ဇီ၀ဖြစ်ပျက်မှုများကို လှုံ့ဆော်ပေးနိုင်သည် ဟု သတ်မှတ်ထားကြသည်။
မျက်လုံးနှင့် အရေပြားတို့ကို နာကျင် ကျိန်းစပ်စေပြီး သန္ဓေသားလောင်းကို ပျက်စီးစေနိုင်သည့် Teratogen တစ်ခုလည်းဖြစ်သည်။
အိတ္တာဘီယမ် ဒြပ်ပေါင်းအားလုံးကို ပြင်းထန်သော အဆိပ်ကဲ့သို့ သတ်မှတ်ပြီး လေနှင့် စိုထိုင်းမှုတို့မှ ကာကွယ်ရန် လုံလုံခြုံခြုံ သိုလှောင်ထားရမည် ဖြစ်သည်။
ပတ်ဝန်းကျင်သို့သက်ရောက်မှုများ သတ္တု အိတ္တာဘီယမ် အမှုန့်သည် လောင်ကျွမ်း ပေါက်ကွဲပြီး အန္တရာယ် ဖြစ်စေနိုင်သည်။
Yb သည် သစ်ပင်များနှင့် တိရစ္ဆာန်များကို ထိခိုက်မှုမရှိပါ။
၎င်း၏ဆားများကို ဓာတုဗေဒ စက်ရုံများတွင် အဆိပ်နှင့် ညစ်ညမ်းမှုများကို လျော့ကျစေရန် ဓာတ်ကူပစ္စည်းများ အဖြစ်အသုံးပြုသည်။
စကင်ဒီယမ် (Scandium) သည် ပျော့ပျောင်း၍ တောက်ပသောအရောင်ရှိပြီး ပြောင်းလဲခြင်းရှိသော ဒြပ်စင်ဖြစ်သည်။
၎င်းဒြပ်စင်ကို စကန်ဒီနာဗီယာမြို့မှရှားပါးသောသတ္တုတွင်းတွင် တွေ့ရှိခဲ့သည်။
၎င်းသည် လေနှင့်ထိတွေ့သောအခါ အဝါရောင်ဖျော့ဖျော့ (သို့) ပန်းနုရောင်အဖြစ် မြင်တွေ့နိုင်သည်။
သည်လေထဲတွင် အရောင်မှိန်ပြီး လွယ်ကူစွာလည်း မီးလောင်တတ်သည်။
သို့သော် တစ်ကြိမ်သာလျှင် မီးလောင်သည်။
၎င်းသည် ရေနှင့်ထိတွေ့သည့်အခါ ဟိုင်ဒရိုဂျင် ဓာတ်ငွေ့နှင့် ဓာတ်ပြုပြီး အက်ဆစ် များစွာလည်း ၎င်းထဲတွင် ပျော်ဝင်နိုင်သည်။
သန့်စင်သော စကင်ဒီယမ် ရရှိရန်အတွက် စကင်ဒီယမ် တွိုင်ဖလိုရိုက် ကို ကယ်လစီယမ်သတ္တု အသုံးပြုပြီး ထုတ်လုပ်နိုင်သည်။
အသုံးပြုခြင်း စကင်ဒီယမ်သည် ရှားပါးသောသတ္တု တစ်ခုဖြစ်ပြီး ၎င်းကို အိမ်များတွင်တပ်ဆင်အသုံး ပြုသော ကာလာတီဗွီများ၊ တောက်ပသော မီးလုံး၊ မီးချောင်းများ၊ စွမ်းအင်ချွေတာသော မီးချောင်း နှင့် မှန်များ၊ မျက်မှန်များတွင် တွေ့နိုင်သည်။
ဖန်ထည်များကို (polish) ချောမွေ့စေရန်အတွက် ၎င်းကို တွင်ကျယ်စွာ အသုံးပြုနေကြသည်။
အဓိကအားဖြင့် လေယာဉ်ထုတ်လုပ်သော စက်ရုံများ တွင် အလူမီနီယမ်-စကင်ဒီယမ် သတ္တုစပ်ထုထည်အဖြစ် အသုံးပြုနိုင်ပြီး၊အားကစား ပစ္စည်းများ တွင်လည်း အသုံးပြုနိုင်သည်။
(ဥပမာ- စက်ဘီး၊ဆိုင်ကယ်၊ဘေ့စ်ဘော)။
၎င်းသည် စွမ်းဆောင်မှု မြင့်သောသတ္တုဖြစ်သည်။
၎င်းရှည်လျားသောအလူမီနီယမ်(alloys)များကို ဂဟေဆက် ရာတွင် လျင်မြန်စွာအခဲဖြစ်မှုကိုလျှော့နည်းစေသည်။
ပတ်ဝန်းကျင်တွင် တွေ့ရှိရမှုအခြေအနေ စကင်ဒီယမ် သတ္တုသည် သဘာဝတွင် တွေ့ရှိရန် အလွန်ခက်ခဲသော သတ္တုတစ်မျိုးဖြစ်သည်။
အလွန်နည်းသော ပမာဏသာလျင် သဘာဝတွင်တွေ့နိုင်သည်။
စကန္ဒီယမ်ကို အများအားဖြင့် မတူညီသော သတ္တုရိုင်းနှစ်မျိုးဖြင့် တွေ့မြင်နိုင်သည်။
သော်ဗွီတိုက်(thortveitite)သည် စကင်ဒီယမ်၏ မူလအရင်းအမြစ်ဖြစ်ပြီး၊ ယူရေနီယမ် အပိုင်းအစများနှင့် အဓိက အရင်းအမြစ်အဖြစ်လည်း ထုတ်လုပ်နိုင်သည်။
ကမ္ဘာမှာ တစ်နှစ်လျင် ၅၀ ကီလိုဂရမ်သာ ထုတ်နိုင်သည်။
စကန်ဒီယမ်ဟာ မီးဖိုကြမ်းခင်းတွင် အလွန်ပေါများသည်။
သို့သော် ပျံ့ကျဲနေသည်။
အလွန်နည်းသော တွင်းထွက် သတ္တု ၈၀၀ ကျော်ကိုလည်းတွေနိုင်သည်။
အပင်များကို ဓာတ်ခွဲကြည့်သောအခါ စကင်ဒီယမ် ၃ရာခိုင်နှုန်း ပါဝင်သည်ကိုတွေ့ရှိရပြီး၊ အသီးအရွက်များတွင် 5ppb(တစ်ဘီလီယမ်၏တစ်ပုံ) ပါဝင်ပြီး၊ မြက်ပင်များတွင် 70 ppb ပါဝင်သည်။
ကျန်းမာရေးဆိုင်ရာ သက်ရောက်မှု စကင်ဒီယမ်သည် ဇီဝဗေဒ၏ အခန်းကဏ္ဍတွင် မပါဝင်ပါ။
အဆိပ်လည်းမဟုတ်ပါ။
သို့သော် ၎င်း၏ အချို့ဒြပ်ပေါင်းများသည် ကင်ဆာရောဂါကို ဖြစ်ပွားစေနိုင်သည်။
စကန်ဒီယမ် အန္တရာယ်အရှိဆုံးမှာ ၎င်း၏ ဓာတ်ငွေ့များနှင့် စိုစွတ်သော အမှုန်များပါဝင်လာသော လေထုကို ရှူရှိုက်မိခြင်းဖြစ်သည်။
စကန်ဒီယမ်သည် လူများ၏ ခန္ဓာကိုယ်ကို စစ်ဆေးသော အခါတွင် လူ၏အသည်း ကို စမ်းသပ်စစ်ဆေးခြင်းဖြင့် (ဒြပ်သင့်ခံရခြင်း ရှိမရှိ) သိနို်င်သည်။
ပတ်ဝန်းကျင်သို့ သက်ရောက်မှု စကင်ဒီယမ်ကို ပတ်ဝန်းကျင်ရှိနေရာမျိုးစုံ၌ စွန့်ပစ်ထားကြသည်။
အဓိကအားဖြင့် လောင်စာထုတ်လုပ်သော စက်ရုံများက အများဆုံး စွန့်ပြစ်ကြသည်။
အကယ်၍ သင်၏ ပတ်ဝန်းကျင်တွင် တွေ့ရှိရလျင် အဝေးသို့သွားရောက်စွန်ပစ်ပါ။
စကန်ဒီယမ်သည် ရေဘုယျ အားဖြင့် ညစ်ပတ်သောအရာများ၊ ရေးဆိုး များတွင်ပါဝင်နေပြီး၊ နောက်ဆုံးတွင် လူများ၊ တိရစ္ဆာန်များတွင်သာ အများဆုံး ဝင်ရောက် ထိခိုက်စေသည်။
ရေတွင် ပါဝင်သော သက်ရောက်မှုများကြောင့် တိရစ္ဆာန်များ၏ ဆဲ(လ်)အလွာ၊ တစ်ရှူး များကို ဆုံးရှုံးစေသည်။
မျိုးပွားမှုများနှင့် အာရုံကြောအဖွဲ့အစည်းများကိုလည်း ထိခိုက်စေနိုင်သည်။
ဒြပ်စင်အလှည့်ကျဇယားတွင် ကိုဘိုဘိုကျော် ဘာသာပြန်ဆိုသည်။
မာသာ ဖတ်ရှု ကိုစော (Agnes Monica Muljoto) ရောက်လာ ရောက် တင်ဘီ Pop ၂၀၀၈ ခုနှစ်တွင် အင်ဒိုနီးရှားနိုင်ငံ. ထွက်ရှိပြီးတေးစီးရီးအယ်လ်ဘမ်များ And the Story Goes Whaddup A'..?! Sacredly Agnezious Si Meong Yess! Bala-Bala Nez Agnes Is My Name။
ပုသိမ်ခရိုင် သည် မြန်မာနိုင်ငံအောက်ပိုင်း ဧရာဝတီတိုင်းဒေသကြီး တွင် ပါဝင်သောခရိုင် ၈ ခုအနက် တစ်ခုဖြစ်၍ ဧရာဝတီ မြစ်ဝကျွန်းပေါ်ဒေသ တစ်ခုဖြစ်သည်။
ပုသိမ်ခရိုင်သည် မြောက်ဘက် တွင် ဟင်္သာတခရိုင်၊ အရှေ့ဘက်တွင် မြောင်းမြခရိုင်နှင့် မအူပင်ခရိုင်၊ အနောက်ဘက်တွင် ရခိုင်ပြည်နယ်နှင့် ဘင်္ဂလားပင်လယ်အော်၊ တောင်ဘက်တွင် ကပ္ပလီပင်လယ် တို့ဖြင့် နယ်နိမိတ် ထိစပ်လျက် တည်ရှိ သည်။
ပုသိမ်ခရိုင်၏ အကျယ်အဝန်းမှာ ၄၂၀၈.၄၂ စတုရန်းမိုင် (၁၀,၉၀၀ စတုရန်းကီလိုမီတာ) ရှိပြီး ၂၀၁၄ ခုနှစ် လူဦးရေ စာရင်းအရ ၁,၆၂၇,၅၈၆ ယောက် ရှိသည်။
မြို့နယ်နှင့် မြို့များ thumb|ပုသိမ်ခရိုင်မြို့နယ်များ ပုသိမ်ခရိုင်တွင်းရှိ မြို့နယ်များနှင့် မြို့များမှာ အောက်ပါအတိုင်း ဖြစ်သည်။
ပုသိမ်မြို့နယ် ပုသိမ်မြို့ ရွှေသောင်ယံမြို့ ငွေဆောင်မြို့ ချောင်းသာမြို့ ကန်ကြီးထောင့်မြို့နယ် ကန်ကြီးထောင့်မြို့ သာပေါင်းမြို့နယ် သာပေါင်းမြို့ ငပုတောမြို့နယ် ငပုတောမြို့ ငရုတ်ကောင်းမြို့ ဟိုင်းကြီးကျွန်းမြို့ ၂၀၂၂ခုနှစ် ဧပြီလတွင် ကျုံပျော်၊ ရေကြည်၊ ကျောင်းကုန်းမြို့နယ်များကို ခွဲထုတ်ကာ ကျုံပျော်ခရိုင် အဖြစ် ဖွဲ့စည်းခဲ့သည်။
ရည်ညွှန်းကိုးကား Category:မြန်မာနိုင်ငံရှိခရိုင်များ Category:ဧရာဝတီတိုင်းဒေသကြီး။
ဟင်္သာတခရိုင်သည် မြန်မာနိုင်ငံအောက်ပိုင်း ဧရာဝတီတိုင်းဒေသကြီး တွင် ပါဝင်သောခရိုင် ၈ ခုအနက် တစ်ခုဖြစ်၍ ဧရာဝတီ မြစ်ဝကျွန်းပေါ်ဒေသ တစ်ခုဖြစ်သည်။
ခရိုင်ရုံးစိုက်ရာမြို့မှာ ဟင်္သာတမြို့ ဖြစ်သည်။
ဟင်္သာတခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၁,၁၃၆,၆၅၃ ယောက် ဖြစ်သည်။
မြို့နယ်နှင့်မြို့များ thumb|ဟင်္သာတခရိုင်မြို့နယ်များ ဟင်္သာတခရိုင်တွင်းရှိ မြို့နယ်များနှင့် မြို့များမှာ အောက်ပါအတိုင်းဖြစ်သည်။
ဟင်္သာတမြို့နယ် ဟင်္သာတမြို့ ဇလွန်မြို့နယ် ဇလွန်မြို့ လေးမျက်နှာမြို့နယ် လေးမျက်နှာမြို့ ၂၀၂၂ခုနှစ် ဧပြီလတွင် မြန်အောင်၊ ကြံခင်း၊ အင်္ဂပူမြို့နယ်များကို ခွဲထုတ်ကာ မြန်အောင်ခရိုင် အဖြစ် ဖွဲ့စည်းခဲ့သည်။
မာ့ခ်တွိန်း (Mark Twain) သည် ကမ္ဘာကျော်အမေရိကန်လူမျိုး ဟာသစာရေးဆရာကြီး ဆယ်မျူယယ်လန်ဟွန်းကလဲမန်း၏ ကလောင်အမည်ဖြစ်၍ ယင်းအမည်ဖြင့်ပင် ထင်ရှားသည်။
၁၈၃၅ ခုနှစ် နိုဝင်ဘာလ ၃၀ ရက်နေ့တွင် အမေရိကန်ပြည်ထောင်စု မစ်ဆိုရီပြည်နယ် ဖလော်ရီဒါမြို့၌ ဖွားမြင်သည်။
သူ့ကို ဖွားမြင်ပြီး၍ မကြာမီ မာ့ခ်တွိန်းသည် မိဖများပြောင်းရွှေ့နေထိုင်ရာ မစ္စစ္စပီမြစ်ဝှမ်းရှိ ဟန္နီဗောမြို့တွင် ကြီးပြင်းခဲ့ရလေသည်။
ထိုမြို့၌ပင် ရေကြောင်းပြပညာနှင့် စာပေများကို လေ့လာဆည်းပူး၏။
မစ်စစ်စပီမြစ်ရိုးတလျှောက်တွင် ရေကြောင်းပြအဖြစ် အမှုထမ်းနေခိုက်၊ စာပေရေးသားရန် ဗဟုသုတများ ရရှိခဲ့သည်။
နီဗားသတ္တုတွင်းများတွင် အလုပ်လုပ်ကိုင်ခြင်းဖြင့်လည်းကောင်း၊ ကယ်လီဖိုးနီးယားပြည်နယ်တွင် သတင်းထောက်နှင့် စာတည်းအဖြစ်ဖြင့်လည်းကောင်း အသက်မွေးခဲ့လေသည်။
မာ့ခ်တွိန်းသည် ၁၈၆၆ ခုနှစ် ဟာဝိုင်ယီကျွန်းသို့ အလည်သွားရာမှ အပြန်တွင်စာပေများကို စတင်ရေးသားခဲ့သည်။
သူရေးသားသော စာပေတို့မှာ ဟာသနှင့်ယှဉ်သည်။
သူ၏ဟာသမှာ အပြစ်ကင်း၍ ပင်ကိုဉာဏ်မှ ထွက်ပေါ်လာသော ဟာသဖြစ်လေသည်။
၁၈၆၇ ခုနှစ်တွင် ထုတ်ဝေသော “ကာလာဗရတ်မြို့နယ်မှ ဖားပျံကျော်နှင့် အခြားဝတ္ထုတိုများ” ဟူသော ဝတ္ထုတိုစာအုပ်မှာ သူ၏ပထမဦးစွာ ကျော်ကြားလာသော ဟာသစာအုပ်ဖြစ်သည်။
နောင်သောအခါ အီဂျစ်၊ပါလက်စတိုင်းနှင့် မြေထဲပင်လယ်ဒေသများသို့ ခရီးလှည့်ယင်း ရရှိခဲ့သော ဗဟုသုတများကို မူတည်၍ “အဝေးရောက်ရိုးအသူကလေးများ” (၁၈၆၉) ခေါ် ကမ္ဘာကျော်စာအုပ်ကို ရေးသားခဲ့သည်။
၁၈၇၀ ပြည့်နှစ်တွင် အော်လီဗီယာလန်ဂျွန်အမည်ရှိ အမျိုးသမီးနှင့် လက်ထပ်ခဲ့ပြီးနောက် နိုင်ငံခြားများတွင် အတန်ကြာ သွားရောက်နေထိုင်ခဲ့၏။
မိမိငယ်စဉ်ကနေထိုင်ခဲ့ရသော မစ်စစ်စပီမြစ်ရိုးရှိ လူငယ်ကလေးများ၏ ဓလေ့ကို သရုပ်ဖော်သောအားဖြင့် “တွမ်ဆောယား၏စွန့်စားခန်း” (၁၈၇၆) ဝတ္ထုနှင့် ယင်း၏နောက်ဆက်တွဲ “ဟပ်ကပ်ဗဲရီဖင်း၏စွန့်စားခန်းများ” (၁၈၈၅) ဝတ္ထုတို့မှာ မာ့ခ်တွိန်း၏ ဟာသဂုဏ် အမြောက်ဆုံး ဝတ္ထုများ ဖြစ်လေသည်။
ထို့ပြင် ဂျုန်းအော့အတ်၏ အဖြစ်အပျက်ကိုမူတည်၍ ရာဇဝင်ဝတ္ထုများအပြင် လူကြိုက်များသော အခြားဝတ္ထုပေါင်း မြောက်မြားစွာကို ရေးသားခဲ့သည်။
၁၉၀၇ ခုနှစ်တွင် ယေးလ်နှင့် မစ်ဇူးရီတက္ကသိုလ်များမှ ဂုဏ်ထူးဆောင် မဟာဝိဇ္ဇာနှင့် ဂုဏ်ထူးဆောင် ဥပဒေပါရဂူဘွဲ့များဖြင့် ချီးမြှင့်ခြင်းခံရပြီးနောက်၊ အင်္ဂလန်ပြည် အောက်စဖို့တက္ကသိုလ်မှ အနုစာပေပါရဂူဘွဲ့ကို ရရှိခဲ့၏။
၁၉၁၀ ပြည့်နှစ် ဧပြီလ ၂၁ ရက်နေ့တွင် အမေရိကန်ပြည်ထောင်စု ကွန်နက်တီကတ်ပြည်နယ် ရက်ဒင်းမြို့၌ ကွယ်လွန်လေသည်။
သူကွယ်လွန်ပြီးမှ ထုတ်ဝေသော “ထူးဆန်းသောဧည့်သည်” (၁၉၁၆) “လူဆိုတာဘာလဲ” (၁၉၁၇) စသောစာအုပ်တို့မှာ ၁၈၉၇ ခုနှစ် နောက်ပိုင်း၌ ရေးသားသော စာအုပ်များဖြစ်၍ အသက်ကြီးရင့်လာသောအခါ အိမ်ထောင်ရေးနှင့်စီးပွားရေးတို့တွင် အဆင်မပြေမှုများနှင့် ကြုံတွေ့ရသဖြင့် လောကကြီးကို ငြီးငွေ့သော လေသံများ ပါလာသည်။
သို့သော် မာ့ခ်တွိန်းအား ဟာသစာရေးဆရာကြီးအဖြစ်သာ လူအများက အမှတ်တရဂုဏ်ပြုကြလေသည်။
ဂေါတမ ဘုရားအလောင်းတော်သည်ဤ ဘဒ္ဒကမ္ဘာမှ ပြန်၍ ရေတွက်သည် ရှိသော် လေးသင်္ချေ နှင့် ကမ္ဘာတစ်သိန်းထက်၌ သုမေဓာရသေ့ဖြစ်ခဲ့လေသည်။